VS001641
Datum: 1997-10-20T02:00:00.000+02:00
datum_sodbe_i_stopnje: 2004-02-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe kolena in goleni in njihove posledice
fischer: izredno hudi primeri
odskodnina: 38.500.000,00 SIT
opombe: II Ips 668/2005. Reviziji tožeče stranke je bilo delno ugodeno.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Gimnazijski maturant, pred nezgodo je opravlja različna dela, aktiven športnik.

## Škodni dogodek

Prometna nesreča.

## Poškodba

Obtolčenine možganov, znotrajmožganska krvavitev levo, udarnina srca, udarnina levega zgornjega uda, rame in podlakti, zdrobljen zlom leve stegnenice s posledično zagnojeno psevtartrozo, poko leve pogačice, udarnino obeh goleni, raztrganje zadnje križne vezi v levem kolenu, razpočene rane na spodnji ustnici in v levem senčničnem predelu, vreznino na hrbtišču leve roke in na levem komolcu, vreznino na trebuhu, raztrganino na penisu, izbitje dveh zdravih zob, odlom krone spodnjih centralnih sekalcev in odkrhnjnje dveh zgornjih centralnih sekalcev. Zaradi poškodb glave pa je pri tožniku ostala posledično zaostala spastična hemipareza (oslabelost) po levi strani in znaki psihoorganskega postkontuzijskega sindroma, ki se kaže zlasti z znižano frustracijsko toleranco na čustvenem področju.

## Telesne bolečine

8.000.000,00 SIT Tožnik je trpel zelo hud bolečine 23 dni. Hude bolečine je trpel večkrat in to v skupnem trajanju 2 meseca, bolečine srednje intenzitete je trpel prav tako 2 meseca, bolečine manjše intenzivnosti pa 4 mesece, občasno pa se le-te še vedno pojavljajo v operirani nogi, zlasti ob spremembah vremena. Pojavljali so se tudi glavoboli, ki so bili1 teden dni stalni in intenzivni, 2 tedna srednje močni stalni, občasni srednje močni prav tako 2 tedna, nato pa je prišlo kronično obdobje lažjih glavobolov z občasnimi srednje močnimi glavoboli, kar je trajalo približno 3 mesece. Kasneje in tudi sedaj ima tožnik občasne glavobole ob večjih psihičnih obremenitvah.

#### Hospitalizacija

2 leti (v času od 20.10.1997 do 9.10.1998), iz nezavesti se je prebudil po 3 dneh, 3 operacije (zadnja leta 2001), 23 dni je bil na intenzivni terapiji. Pozneje so se hospitalizacije zaradi naknadnih operacij še ponovile v letu 2000 in 2001.

#### Ambulantno zdravljenje

50 pregledov, psihoterapevtska obravnava,

#### Rehabilitacija

Bil je na Institutu RS za rehabilitacijo, kasneje v zdravilišču.

#### Nevšečnosti med zdravljenjem

Redno prevezovanje ran pol leta, RTG snemanje, CT glave, veliko pregledov telesnih tekočin, jemanje analgetikov. 1  mesec in pol je bil popolnoma vezan na oskrbo bolnišničnega osebja, nato je 1 mesec že uporabljal voziček in kasneje bergle.

## Strah

4.000.000,00 SIT. Tožnik primarnega strahu ni trpel, saj je bil prve 3 dni v nezavesti. Tožnik pa je trpel intenziven in dolgotrajen sekundarni strah. Tožnik se je pri zdravljenju v intenzivni negi moral bati tudi za življenje. Sekundarni strah je trajal 3 leta in je bil vsaj prvo leto, ko se zlom stegnenice ni normalno zaraščal, zelo intenziven. Poleg navedenega strahu je tožnik zagotovo prestajal strah tudi pred operacijami in uspehi operacij.

## Zmanjšanje življenjske aktivnosti

22.000.000,00 SIT. Pri tožniku je zaradi poškodbe noge prišlo do nestabilnosti kolena tako, da ne more hoditi brez opornice, levi spodnji ud pa je za 3 cm krajši od desnega. Zaradi poškodbe možganov pa je pri tožniku ostala spasična hemipareza levih udov, ki ga ovira tako pri delu z levico kot pri hoji in morebitnem športnem udejstvovanju. Sposoben je le plavanja in kolesarjenja ter počasne hoje po neravnem terenu, s tem, da ima značilnost spasične hoje zaradi oslabelosti udov. Zaradi oslabelosti levice si s prsti ne more pomagati pri finih gibih in jo lahko uporablja le kot pomoč desnici in ne kot funkcionalno samostojno roko. Zaradi poškodb na telesnem področju je tožnik sposoben le enostavnejših fizičnih opravil, pri katerih ni potrebna večja spretnost, kjer ni naporov, v sedečem položaju in brez večjih mentalno psihičnih obremenitev. Tožniku je bilo odvzeto tudi vozniško dovoljenje. Vsakodnevna opravila tožnik sicer lahko opravlja, vendar je pri nekaterih omejen, za vsa pa potrebuje dalj časa. Kot posledica poškodb glave pa je tožnik prizadet tudi na psihičnem področju. Pri tožniku je po poškodbi možganov ostal psihoorganski posttravmantski sindrom. Tožnik zato doživlja paranoidne blodnje in akustične halucinacije. Je socialno povsem neprilagojen, agresiven, psihosocialno nefunkcionalen. Ima težave z medsebojnimi odnosi in vklopljenostjo v okolje. Zaradi poledic nezgode je potreben redne psihiatrične obravnave in zdravil in zaradi psihoorganskega sindroma srednje stopnje, je tožnik za redno pridobitno delo popolnoma nezmožen. Tožnik je zaradi svojih lastnosti pred nezgodo, ko je bil atletsko grajen športnik, priljubljen med vrstniki in izjemno inteligenten, z določenim večvrednostnim kompleksom, po nezgodi še bolj neprilagojen in nesprijaznjen s svojo usodo, ko je dejansko izjemno fizično telesno omejen, obenem pa tudi osebnostno tako spremenjen, da se izogiba družbi in se je zaprl sam vase in v krog svoje družine.

## Skaženost

4.500.000,00 SIT. Pri tožniku je na zunaj vidna posledica njegova spastična hoja, ki je otežena z značilnim obračanjem noge pri tvorbi koraka z levo nogo. Oslabelost leve strani je opazna tudi pri poskusih premikanja leve roke, ki je nespretna in nezmožna finih gibov. Tožnik zaradi prikrajšave noge šepa, pri hoji mora uporabljati štiritočkovno opornico, ki je estetsko zelo moteča, vidne pa so tudi brazgotine na levem stegnu in levem kolenu ter nad levo črevnico.

**Zveza:**

ZOR člen 200, 203